system
Răspunde în limba română, în stilul Wikipedia, cat mai corect gramatical.
user
Ce poți relata pe scurt despre Bodoc, Covasna?
assistant
Bodoc este satul de reședință al comunei cu același nume din județul Covasna, Transilvania, România.

Așezare 
Localitatea Bodoc este situată la poalele Munților Bodoc, la o altitudine de 544 m. pe malul stâng al Oltului, în apropierea DN12, ce leagă municipiul Sfântu Gheorghe de Miercurea Ciuc.

Istoric 
Prima atestare documentară datează din anul 1332.
Cercetările arheologice desfășurate pe teritoriul acestui sat au descoperit urme ale locuirii încă din cele mai vechi timpuri, astfel, în Munții Bodocului, în apropiere de "Cetatea Comorii", s-a găsit o secure din perioada eneolitică iar în locul numit "Pădurea Mestecenilor", s-au constatat resturile unei așezări aparținând culturii Ariușd. Fragmente de ceramică
aparținând aceleași culturi s-au găsit și pe locul vechiului cimitir romano-catolic. Pe malul stâng al Oltului, sub muntele Bodoc, în partea dreaptă a satului, pe platoul numit "Vâful Comorii" s-au descopeit urme de arsură și ceramică din prima epocă a fierului, aici aflându-se și o fortificație din evul mediu, unde s-a găsit o sabie datând din sec. XII - XIII.

Economie 
Activitatea de bază a locuitorilor acestei localități o constituie agricultura și creșterea animalelor. Un aport la economia locală îl are și industria materialelor de construcții (carieră de nisip), industria alimentară (fabrică de îmbuteliat apă minerală), cât și comerțul și turismul rural.

Atracții turistice 
 Biserica Reformată, construcție secolul al XV-lea

Bibliografie 
 Județul Covasna, Monografie, Stanca C. Gitta R. Ed. Sport Turism București 1980
 Repertoriul Arheologic al județului Covasna, Cavruc V. ISBN 973-0-00-735-7
 Județul Covasna, Pisota I. Mihai E. Ivănescu M. Ed. Academiei RSR București 1975

Legături externe
Informații despre cetatea din localitate

Note 

Bodoc, Bodoc